Leo Schwarz

**Leo Schwarz** (født 9. oktober 1931 i Braunweiler i Rheinprovinz i Tyskland, død 26. november 2018 i Trier) var en tysk katolsk prelat. Fra 1982 til 2006 var han hjelpebiskop i bispedømmet Trier. Hans liv og arbeid er nært knyttet til Bolivia, partnerlandet til bispedømmet Trier, hvor han nøt stor anseelse og oftes ble kalt *Padrecito* (lille far) i menighetene han hadde tilsyn med.
## Liv og virke
### Bakgrunn
Etter eksamen fra gymnasiet studerte Leo Schwarz pedagogikk ved det pedagogiske akademi i Trier fra 1952 til 1954,  og var deretter lærer i Cochem/Mosel fra 1954 til 1955. Fra 1955 til 1956 studerte han ved Western Michigan College i Kalamazoo i Michigan i USA. Deretter, fra 1956 til 1961, studerte han filosofi og katolsk teologi i Trier og Münster.
### Prest
Den 31. juli 1960 ble Leo Schwarz ordinert til prest for bispedømmet Trier. Fra 1962 til 1970 var han sogneprest i erkebispedømmet Sucre i Bolivia. Etter hjemkomsten til Tyskland arbeidet han noen år i sjelesorgen i menigheten i Pellingen og som åndelig rådgiver for Paulinus forlag. I 1974 begynte han ved den biskoppelige hjelpeorganisasjon *[[Misereor]]*, der han var daglig leder fra 1976 til 1982.
### Biskop
Den 4. januar 1982 utnevnte pave Johannes Paul II Leo Schwarz til titulærbiskop av *Abbir Germaniciana* og hjelpebiskop i Trier. Han ble bispeviet av biskopen av Trier, Hermann Josef Spital, 28. mars samme år. Medkonsekratorer var hjelpebiskopen av Trier, Carl Schmidt, og hjelpebiskop i Tegucigalpa i Honduras Oscar Andrés Rodríguez Maradiaga, som senere ble kardinal og erkebiskop av Tegucigalpa.

Som hjelpebiskop bygde Schwarz også opp hjelpeorganisasjonen *[[Renovabis]]* (solidaritetskampanje av tyske katolikker med folkene i Sentral- og Øst-Europa). I ti år var han også formann for den tyske kommisjonen *[[Justitia et Pax]]*. Han har vært president i Den europeiske kommisjon for rettferdighet og fred siden 2005 og fortsatte med det selv etter at han hadde forlatt embetet som hjelpebiskop.

Våren 2006 innvilget pave Benedikt XVI avskjedssøknaden fra den da 74 år gamle biskop Leo Schwarz, og utnevnte Stephan Ackermann til hans etterfølger som hjelpebiskop i bispedømmet Trier. Som pensjonert geistlig vendte Schwarz tilbake til Bolivia, hvor han blant annet arbeidet i sjelesorgen i Cuevo. 

I 2017 returnerte han til Trier av helsemessige årsaker, hvor han døde 26. november 2018.

## Verker i utvalg
* *Ohren für [[Pachamama]]: 5 Jahre Kaplan in Bolivien – Eine Dokumentation.* Verlag J. Pfeiffer, München, 1967.
* *Pachamama ist anders… und wie es in Bolivien weiterging.* Herausgegeben vom Bolivien-Freundeskreis Priesterseminar Trier (Eigenverlag), 1971.
* *Misereor, Zeichen der Hoffnung: Beiträge zur kirchlichen Entwicklungsarbeit.*  Kösel, München, 1976, ISBN 978-3-466-42016-2.
* Als Herausgeber: *Kreuzzeichen, Bistumswallfahrt nach Trier zur Eröffnung der Misereor-Aktion 1984.* Paulinus-Verlag, Trier, 1984.
* *[[Charles Mannay]]: Ein Bischof aus Frankreich in Trier.* Paulinus, Trier, 1998, ISBN 978-3-7902-0080-5.
* *Christus anziehen: Bilder und Gedanken aus der Bibel.* Paulinus, Trier 1995, ISBN 978-3-7902-0174-1.
* *Tayo-tayo. Wir müssen zusammenhalten.* Paulinus, Trier, 1999, ISBN 978-3-7902-0082-9.
**"Aufbrechen zu den Menschen." Leo Schwarz und das Abenteuer Konzil.* Herausgegeben von Veronika Kyll u. a., Paulinus-Verlag, Trier 2014, ISBN 978-3-7902-1858-9.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Erkebiskop Cesare Orsenigo (1873-1946) *1922
* Kardinal Josef Frings (1887-1978) *1942
* Biskop  Michael Keller (1896-1961) *1947
* Biskop Heinrich Tenhumberg (1915-1979) *1958
* Biskop Reinhard Lettmann (1933-2013) *1973
* Biskop Hermann Josef Spital (1925-2007) *1980
* Biskop *Leo Schwarz* (1931-2018) *2014

## Referanser